
	Parlamentul României
Camera Deputaţilor 


	Comisia pentru administraţie publică, amenajarea teritoriului 

şi echilibru ecologic
Nr. 26/199/12.10.2011                                    Pl-x 275/2011
	Comisia pentru apărare, ordine publică şi siguranţă naţională 
Nr. 32/158/12.10.2011

  


RAPORT COMUN
asupra propunerii legislative pentru modificarea art. 22 alin.(1) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor, aprobată cu modificări prin Legea nr. 15/2008, cu modificările ulterioare


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură obişnuită, cu propunerea legislativă pentru modificarea art. 22 alin. (1) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor, aprobată cu modificări prin Legea nr.15/2008, cu modificările ulterioare, trimisă cu adresa nr. Pl x 275 din 9 mai 2011 şi înregistrată cu nr. 26/199 din 11 mai 2011, respectiv cu nr. 32/158 din 12.05.2011.

Conform dispoziţiilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.1642 din 27.12.2010.

Senatul a respins propunerea legislativă în şedinţa din 4 mai 2011.

Guvernul nu susţine adoptarea propunerii legislative (91/14.01.2011).

Comisia pentru învăţământ, ştiinţă, tineret şi sport a avizat negativ propunerea legislativă, conform avizului nr. 29/116 din 17 mai 2011.

Comisia juridică, de disciplină şi imunităţii a avizat negativ propunerea legislativă, conform avizului nr. Pl x 275 din 24 mai 2011.

Comisia pentru buget, finanţe şi bănci a avizat negativ propunerea legislativă, conform avizului nr. 204 din 24 mai 2011.


Propunerea legislativă supusă dezbaterii are, în fapt, ca obiect de reglementare completarea art. 22 din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr. 15/2008, cu modificările şi completările ulterioare, în sensul ca finanţarea activităţii de ordine publică să se asigure din fonduri bugetare, în limita a cel puţin 2,5% din produsul intern brut.
În conformitate cu prevederile art. 61 şi art. 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au examinat propunerea legislativă sus menţionată, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă sus menţionată, în şedinţa din 24 mai 2011. Membrii Comisiei pentru apărare, ordine publică şi siguranţă naţională au examinat proiectul de lege în şedinţa din 24 mai 2011. 
Membrii celor două Comisii au dezbătut propunerea legislativă în şedinţa din 12 octombrie 2011.

Din numărul total de 30 membri ai Comisiei pentru administraţie publică, amenajarea teritoriului şi echilibru ecologic au participat la dezbateri 30 deputaţi. Din numărul total de 23 membri ai Comisiei pentru apărare, ordine publică şi siguranţă naţională  au participat la dezbateri  12 deputaţi.
 


La dezbateri au participat, în calitate de invitaţi, conform prevederilor  art. 54 şi 55 din Regulamentul Camerei Deputaţilor, republicat, doamna Irina Alexe – şef al Departamentului pentru Relaţia cu Parlamentul din Ministerul Administraţiei şi Internelor şi domnul Petre Tobă – secretar general adjunct  în Ministerul Administraţiei şi Internelor.


În urma examinării intervenţiei legislative şi a opiniilor exprimate de către membrii celor două Comisii, s-a hotărât, cu majoritate de voturi (19 voturi pentru şi 9 voturi împotrivă), respingerea propunerii legislative pentru modificarea art. 22 alin.(1) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor şi pentru reorganizarea unor unităţi din subordinea Ministerului Administraţiei şi Internelor, aprobată cu modificări prin Legea nr. 15/2008, cu modificările ulterioare, din următoarele considerente:
· Potrivit art. 21 alin. (2) din Legea responsabilităţii fiscal-bugetare nr. 69/2010, Prealocarea unor sume bugetare cu destinaţie specială a unor ordonatori principali de credite sau a unor sectoare nu este permisă. Alocările de fonduri bugetare pentru ordonatorii principali de credite sau sectoare pot fi făcute doar prin proiectul anual de buget”;
· Stabilirea printr-un act normativ distinct, altul decât legea bugetară anuală, a nivelului fondurilor bugetare ce se pot aloca unei instituţii publice încalcă  regulile şi procedurile europene în materie bugetară;
· În plus, extinderea sistemului de alocare cu anticipaţie a unui anumit procent din PIB, destinat alocaţiilor bugetare pentru unele instituţii publice a căror finanţare se asigură de la bugetul de stat, intră în contradicţie cu procedurile privind elaborarea bugetului de stat şi, totodată, tinde să creeze un precedent care să conducă la generalizarea acestei proceduri prin solicitarea aplicării lui şi pentru alte instituţii publice.

În raport de obiectul şi conţinutul său, propunerea legislativă  face parte din categoria legilor ordinare.



PREŞEDINTE, 

     
     
PREŞEDINTE,

      Vasile GHERASIM 

    Costică CANACHEU



   SECRETAR,



   SECRETAR,


     Gheorghe CIOCAN 

       Eugen BĂDĂLAN
Întocmit: Consilier  parlamentar  Sofia CHELARU                                                                                                        
       Consilier  parlamentar  Valentin BUSUIOC

